Meirihluti bandaríkjamanna er á móti því að ákæra Donald Trump forseta Bandaríkjanna til embættismissis . Þetta var meðal þess sem fram kom í máli Guðmundar Franklín Jónssonar viðskiptafræðings í þættinum Heimsmálin , fréttir og fréttatengt efni af erlendum vettvangi í dag en hann var viðmælandi Péturs Gunnlaugssonar . Guðmundur segir að það atriði sem reyna eigi að ákæra Trump fyrir sé fyrst og fremst pólitísk embættisfærsla en ekki refsivert athæfi ” þetta er bara rugl og byggt á sandi , það er fyrst og fremst verið að bregða fyrir hann fæti í pólitískum tilgangi , heimsókn Trump á fund Sameinuðu þjóðanna hefur kveikt þetta bál en þetta mál gegn Trump er fyrirfram búið , þetta er tóm steypa og bandaríkjamenn eru á móti því að ákæran verð að veruleika , 63% eru á móti þessu samkvæmt nýrri könnun og 37 % með ákærunni , allt demókratar og áhangendur þeirra “ , segir Guðmundur . Hlusta má á þáttinn í spilaranum hér að neðan . Ríkir neyðarástand á bráðamóttöku Landspítalans ?